
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων και όρων και περιορισμών δόμησης και κατη- 
γοριοποίηση στους οικισμούς α) Σέτα και β) Κάτω Σέτα του 


Ν. Εύβοιας. 1 

Τροποποίηση ρυμοτομικού σχεδίου Βόλου στο Ο.Τ. 1171 στο Ν. 
Μαγνησίας... 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 14280/ΕΠΑ 3407 (1) 

Καθορισμός ορίων και όρων και περιορισμών δόμησης και κατηγοριοποί- 

ηση στους οικισμούς α) Σέτα και β) Κάτω Σέτα του Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.85) 
«Περί τρόπου καθορισμού ορίων οικισμού της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μ ηχ/κών, στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων, που αφορούν στον προσδιορισμό των ορίων 
των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του κρά¬ 
τους της ΕΣΥΕ. 

5. Την υπ’ αριθ. 35/25.10.85 απόφαση του Κοινοτικού Συμβου¬ 
λίου Σέτας. 

6. Την με αρ. πρωτ. 12657/ΕΠΑ 3167/29.11.85 εισήγηση ΤΠ 
και ΠΕ, προς το ΣΧΟΠ Ν. Εύβοιας. 

7. Την υπ’ αριθ. 3η γνωμοδότηση του 55ου/85 πρακτικού του 
ΣΧΟΠ του Νομού. 

8. Το υπ’ αριθ. Ζ/243/27.1.86 έγγραφο Δασαρχείου Χαλκίδας. 

9. Την με αριθ. πρωτ. 867/ΕΠΑ 102/12.2.86 εισήγηση ΤΠ 
και ΠΕ προς το ΣΧΟΠ Ν. Εύβοιας. 

10. Το υπ’ αριθ. 31 ΣΧΟΠ/26.2.86 έγγραφο του ΣΧΟΠ. 

11. Την με αριθ. πρωτ. 3577/ΕΠΑ 599/23.4.86 εισήγηση ΤΠ 
και ΠΕ προς το ΣΧΟΠ Ν. Εύβοιας. 

12. Την υπ’ αριθ. 4 γνωμοδότηση του 14ου/86 πρακτικού του 
ΣΧΟΠ του Νομού, αποφασίζουμε: 


I. Κατατάσσουμε τους οικισμούς α) Σέτα και β) Κάτω Σέτα σύμ¬ 
φωνα με το άρθρο 2 του από 24.4.85 Π. Δ/τος (ΦΕΚ 181Δ’/3.5. 
1985) στις παρακάτω κατηγορίες. 

α) Σέτα: Αδιάφορος, Στάσιμος, Διάσπαρτος και Μικρός οικισμός. 

β) Κάτω Σέτα: Αδιάφορος, Στάσιμος, Διάσπαρτος και Μικρός οικισμός. 

II. Καθορίζουμε τα όρια των οικισμών: α) Σέτα και β) Κάτω Σέτα 
του Ν. Εύβοιας με στοιχεία για τους α) Σέτα: (Α, Β, Γ, Δ, ε, ζ, η, 
Ζ’, Η', θ', Θ, I, Κ, Λ, Μ, Ν, Ξ, Ο, Π, Ο', Τ, Σ, Α). 

Σημείωση: Το τμήμα υπό στοιχεία: (1, 2, 3, 4, 5, 6, 1) είναι 
εκτός ορίου οικισμού. 

β) Κάτω Σέτα: (Α, Β, Γ, Δ, Ε, Ζ, Η, Θ, I, Κ, Α), όπως αυτά 
φαίνονται στα συνοδευτικά της πραούσας σχεδιαγράμματα σε κλ. 
1:5.000, που έχουν θεωρηθεί από την Προϊσταμένη του ΤΠ και ΠΕ 
και αποτελούν αναπόσπαστα μέρη της απόφασης αυτής και συντάχθη¬ 
καν βάσει στοιχείων χαρτών και επί τόπου ελέγχου. 

III. Καθορίζουμε τους ακολούθους Γενικούς και Ειδικούς όρους 
και περιορισμούς Δόμησης. 

Α'. Γ ενικοί όροι Δόμησης 

1. Εντός των ορίων των οικισμών ισχύουν οι γενικοί όροι δόμησης που 
προβλέπονται από το ΠΔ ΦΕΚ 181/Δ/3.5.85 και για τους οικισμούς: 

α) Σέτα και β) Κάτω Σέτα αρτιότητα γηπέδου 300 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν σστις 3.5.85 ημέρα 
Δημοσίευσης του από 24.4.85 Π. Δ/τος. 

Β'. Ειδικοί όροι Δόμησης 

Για τους οικισμούς: 

α) Σέτα και β) Κάτω Σέτα τους ειδικούς όρους που αναγράφονται 
στην καρτέλα, που συνοδεύει την παρούσα, κάθε φορά. 

IV. α) Πριν από οποιαδήποτε κατάτμηση οικοπέδων εντός ορίων 
του. οικισμού θα πρέπει να θεωρείται το σχετικό τοπογραφικό διά¬ 
γραμμα από το ΤΠ και ΠΕ της Νομαρχίας ώστε να εξασφαλίζεται η 
συνέχεια των υπαρχόντων Κοινόχρηστων χώρων και η δημιουργία 
νέων Κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.85 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ./3.5.85). 

Η απόφαση αυτή με το σχεδιάγραμμα οριοθέτησης του οικισμού 
καθώς και τις καρτέλες των ειδικών όρων δόμησης που τη συνο¬ 
δεύει να δημοσιευθεΐ στην Εφημερίδα της Κυβερνήσεως. 

Χαλκίδα, 30 Απριλίου 1986 
Ο Νομάρχης 

ΕΥΑΓΓ. ΚΟΝΤΟΜΑΡΗΣ 

Αρίθ. 3014 (2) 

Τροποποίηση ρυμοτομικού σχεδίου Βόλου στο Ο.Τ. 1171 στο Ν. 

Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
’ Εχοντας υπόψη: 

1. Του από 17.7.1923 Ν. Δ/τος «περί σχεδίων πόλεων κ.λπ.», 
όπως τροποποιήθηκαν και ισχύουν σήμερα και ιδιαίτερα τα άρθρα 3, 
9, 70 αυτού. 

2. Του 1018/71 Π. Δ/τος «περί τροποποιήσεως και συμπληρώ- 
σεως του Α.Ν. 314/1968» περί παροχής εις τον Τ.Β.Ε. κ. Νομάρ¬ 
χες αρμοδιότητες κ.λ.π. 

3. Του Ν. 1337/1983 «περί επεκτάσεως Πολεοδομικών σχεδίων 
κ.λπ.». 

4. Του Π. Δ/τος 443/1983 «Μεταβίβαση αρμοδιοτήτων στους 
Νομάρχες για την έγκριση τροποποιήσεων σχεδίων κ.λπ.». 

5. Το εγκεκριμένο ρυμοτομικό σχέδιο πόλης Βόλου. 


6. Την 291/1985 απόφαση Δημοτικού Συμβουλίου Βόλου με την 
οποία προτείνεται η τροποποίηση σχεδίου πόλης Βόλου στο ΟΤ 1171 
για την αναγνώριση οδού. 

7. τη βεβαίωση του Δήμου Βόλου για την αρτιότητα των οικοπέ¬ 
δων κ.λ.π. και ότι δεν υποβλήθηκαν ενστάσεις. 

8. Την πράξη 11/1.4.1986 του Νομαρχιακού Συμβουλίου ΧΟΠ 
Ν. Μαγνησίας με την οποία γνωμοδοτεί και συμφωνεί εν μέρει για 
την τροποποίηση του σχεδίου με τη σχετική πρόταση — απόφαση του 
Δημοτικού Συμβουλίου Βόλου με αριθμό 291/1985, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχε¬ 
δίου Βόλου στο ΟΤ 1171 για την αναγνώριση της οδού όπως προτά- 
θηκε από το Ν.Σ.Χ.Ο.Π. Μαγνησίας και ειδικότερα φαίνεται στο σχε¬ 
τικό διάγραμμα, που θεωρήθηκε, από το ΤΠ και ΠΕ Ν. Μαγνησίας 
και αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 28 Απριλίου 1986 
Ο Νομάρχης 

ΕΥΡΙΠΙΔΗΣ ΚΑΦΑΝΤΑΡΗΣ 

